Document ID: /roh_data/filtered/fineweb-2-filterrobots_roh.jsonl.gz/23774

Venezuela vul votaziun dal pievel
- Venderdi, 2.9.2016, 8:03
En Venezuela han 100millis da persunas demonstrà per ina svelta votaziun dal pievel cunter il schef da stadi socialistic Nicólas Maduro.
Tenor l'allianza d'opposiziun MUD han forzas da segirezza duvrà gas lacrimogen cunter ils demonstrants. Plinavant hajan partisans da la regenza provocà ils demonstrants. Passa in milliun persunas veglian in referendum per metter ina fin a la stgarsezza, a l'inflaziun ed a la persecuziun politica. Quai ha ditg in criticher renumà dal president da la Venezuela.
RR novitads 08:00